Samsung

Samsung (juridisk navn Samsung Group) er en av de største forretningsgruppene i Sør-Korea. Det ble etablert av Lee Byung-chul som et eksportselskap i 1938, men utvidet seg raskt til andre områder. Samsung betyr «tre stjerner», eller «tristar» på koreansk.


== Om selskapet ==
Samsung Group har godt over 400 000 ansatte over hele verden, og produserer biler, elektronikk, kjemikalier, fly, båter, handelsvarer, driver hoteller, fornøyelsesparker, bygger skyskrapere, produserer tekstiler, mat osv i separate selskaper, bygd opp etter den asiatiske finanskrisen. Suwon i Sør-Korea blir av og til kalt «Samsungbyen» i dagligtale.
Samsung Electronics, grunnlagt i 1969, er det største medlemmet av Samsunggruppen, og en av de største elektronikkfirmaene i verden. Det ble grunnlagt i Daegu i Sør-Korea, og finnes i dag i over 58 land, og har over 208 000 ansatte. Omsetningen i 2003 var på over 101,7 milliarder amerikanske dollar. Samsung Electronics er i dag ansett som et av verdens topp 10-selskaper, og er et av bare fire selskaper i Asia (inkludert Japan) som omsetter for over 100 milliarder amerikanske dollar. I 2010 solgte Samsung 280 millioner mobiltelefoner, og i 2011 ble salgstallet øket til over 300 millioner telefoner.


=== Historie ===
1953: Samsung begynte å produsere sukker, en produksjon som siden har opphørt.
1958: Samsung begynte å tilby forsikring.
1963: Koreas første varehus, beliggende i Seoul og da eid av Samsung, byttet navn til Shinsegae.
1965: Samsung startet den daglige avisen JoongAng Ilbo. I dag har avisen ingen sammenheng med selskapet.
1969: Samsung Electronics ble grunnlagt
1974: Samsung Petrochemical and Heavy Industries ble grunnlagt.
1976: Selskapet mottok en eksportpris som en del av Sør-Koreas utviklingsprogram.
1977: Som et resultat av eksportprisen framkom Samsung Construction. I tillegg oppstod Samsung Shipbuilding.
1982: Samsung dannet et profesjonelt baseballag.
1983: Samsung produserte sin første microchip til datamaskiner, en 64k DRAM.
Mot slutten av 1980-tallet begynte Samsung innen petrokjemi og elektronikk.Gjennom 1990-tallet reiste Samsung seg som et internasjonalt selskap. Ikke bare startet det flere selskaper utenlands, men det førte også an veien innen elektroniske komponenter. Samsungs konstruksjonsgren mottok kontrakten til å bygge et av de to Petronas-tårnene i Malaysia i september 1993, og Burj Khalifa i 2004, et tårn som ble det høyeste noensinne bygd av mennesket.
Samsung overlevde den asiatiske finanskrisen i 1997–98 relativt uskadet i forhold til andre store koreanske firma, men Samsung Motor Co ble imidlertid solgt til Renault med store tap. Samsung Electronics ble offisielt et eget datterselskap under Samsunggruppen, og ble gruppens ledende firma. Samsungs styrke som merke ble bedre og bedre over de siste årene, til tross for en miljøskandale og politiske intriger.Japan, Silicon Valley og Taiwan så på Samsung som en sterk konkurrent, spesielt da Samsung Electronics økte produksjonen dramatisk for å bli verdens største produsent av DRAM, kjøleskap, flashminne og DVDspillere, og søkte mot å doble salget for å bli verdens største produsent av tilsammen 20 produkter innen 2010. I dag er Samsung Electronics en av verdens største produsenter av plasmaskjermer og neste-generasjons mobiltelefoner. Samsung har også fått markedsandeler i Japan, hjemlandet til Sony og Panasonic. På grunn av sitt engasjement innen mange felt er Samsung involvert i det som ser ut som flere rettslige kontroverser som ser ut til aldri å ta slutt, slik som den rundt patentbrudd med selskaper som Fujitsu, som påstår å ha laget plasmateknologien først. Samsung har også mottatt kritikk i Korea for sin politikk mot de ansatte, beskrevet av enkelte som motarbeidende, selv om enkelte krav er sterkt debattert.
Samsung Electronics tok over 20.-plassen etter Sony som et av verdens mest verdifulle varemerker.


== Datterselskap ==
ElektronikkindustrienSamsung Electronics
Samsung Electro-Mechanics
Samsung SDI
Samsung Corning
Samsung SDS
Samsung Networks
Samsung Corning Precision GlassMaskineri og tungindustriSamsung Heavy Industries
Samsung TechwinBilindustriRenault Samsung MotorsKjemisk industriSamsung Total Petrochemicals
Samsung Petrochemicals
Samsung BP Chemicals
Samsung Fine Chemicals
Cheil IndustriesFinansielle tjenesterSamsung Life Insurance
Samsung Fire & Marine Insurance
Samsung Card
Samsung Securities
Samsung Investment Trust Management
Samsung Venture Investment
Samsung CorporationEngineering & konstruksjonSamsung Engineering & ConstructionUnderholdningSamsung Everland
Samsung Lions


== Referanser ==


== Eksterne lenker ==
(mul) Offisielt nettsted 
(en) Samsung – kategori av bilder, video eller lyd på Commons